પહેલા તો બાળ ઉછેરથી આ પ્રશ્નના જવાબ મેળવવાનું શરૂ કરવું જોઇયે. એક બાળક જ્યારે જે ઘરમાં જન્મ લે છે ત્યારે એ આવા અવગુણ સાથે જન્મ નથી લેતું .એક નિર્દોષ બાળકને આપણો ઉછેર જ ગુણ અવગુણ શિખડાવે છે, અહિયાં મારો આશય ઉપરના બે માં બાપને તેના વાંક દેખાડવાનો નથી . પણ એક બાળકનો ઉછેર તેને કેવો બનાવે છે એ સમજાવાનો છે. આપણે હર હમેંશ સંતાનનો વાંક કાઢીએ છીયે પણ આપણે ક્યારેય આપણાં કરેલા ઉછેરનો વાંક કાઢતા નથી. નાનપણમાં માગેલું હાજર કરનારને જ્યારે એ જ સંતાન મોટું થાય ત્યારે એની માગણી સ્વીકારવી અસહય લાગે છે. બધી જ જીદ જો નાનપણમાં પોષી હશે તો અને તો જ એ સંતાન મોટું થઈને તમારી સામે ગમે તેવી માગણીઓ મૂકતાં અચકાશે નહીં. ને એને જાણ પણ હશે કે મારી માગણીઓ અત્યારે ભલે પાછી કઢાતી પણ ગમે ત્યારે એ પૂરી આ જ મા બાપ કરશે.